**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈՒՆՎԱՐԻ 26-Ի N 110-Ն ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Արդարադատության նախարարության**   **պետական-իրավական փորձաքննություն** | **17.02.2023թ.** |
| **N 01/27.1/8241-2023** |
| «Հայաստանի Հանրապետության կառավարության 2023 թվականի հունվարի 26-ի N 110-Ն որոշման մեջ փոփոխություն կատարելու մասին» ՀՀ կառավարության որոշման նախագծի1-ին կետն անհրաժեշտ է խմբագրել, մասնավորապես, «հավելվածից հանել «25. Միջազգային բնույթի փաստաթղթի տեքստը պետք է պարունակի դրույթ, որը սահմանում է, որ կնքվող փաստաթուղթը չի հանդիսանում միջազգային պայմանագիր և կողմերի համար չի առաջացնում միջազգային հանրային իրավունքով կարգավորվող իրավունքներ և պարտավորություններ։» բառերը» բառերն անհրաժեշտ է փոխարինել «հավելվածի 25-րդ կետն ուժը կորցրած ճանաչել» բառերով: Հիշյալ դիտողությունը բխում է «Նորմատիվ իրավական ակտերի մասին» օրենքի 33-րդ հոդվածի 1-ին մասի 4-րդ կետի պահանջներից:  Հայտնում ենք նաև, որ նախագիծն անհրաժեշտ է համաձայնեցնել շահագրգիռ մարմինների հետ: | Ընդունվել է  Ընդունվել է ի գիտություն |
| 1. **Վարչապետի աշխատակազմի**   **իրավաբանական վարչություն** | **28.03.2023թ.** |
| **N 02/06.5/10270-2023** |
| Նախագծի ընդունման անհրաժեշտությունը լրացուցիչ պարզաբանման կարիք ունի՝ հաշվի առնելով այն հանգամանքը, որ հիմնավորմամբ բավարար չափով անդրադարձ չի կատարվել ՀՀ կառավարության 2023 թվականի հունվարի 26-ի «Իրավաբանական պարտադիր ուժ չունեցող միջազգային բնույթի փաստաթղթերի կնքման ընթացակարգերը սահմանելու մասին» N 110-Ն որոշման հավելվածի 25-րդ կետն ուժը կորցրած ճանաչելու անհրաժեշտությանը:  Ինչ վերաբերում է հիմնավորման մեջ նշված այն պարզաբանմանը, ըստ որի՝ մյուս կողմի հետ փոխհամաձայնեցում իրականացնելիս հաճախ ստացվում է առաջարկ՝ փաստաթղթի իրավաբանական պարտադիր ուժ չունեցող բնույթի մասին նշում չկատարելու մասին և նախագիծն ուղղված է գործընթացի ճկունությունն ապահովելուն, ապա դա ևս որոշակիացման կարիք ունի՝ խնդրի առարկայական դրսևորումները պարզաբանելու առումով։ | Ընդունվել է ի գիտություն  25-րդ կետը շարադրվել է այլ խմբագրությամբ: |
| 1. **Ազգային անվտանգության ծառայություն** | **29.03.2023թ.** |
| **N 11/497** |
| Հաշվի առնելով այն հանգամանքը, որ ՀՀ ազգային անվտանգության ծառայության կողմից նույնպես շրջանառվել է «Հայաստանի Հանրապետության կառավարության 2023 թվականի հունվարի 26-ի N 110-Ն որոշման մեջ լրացում կատարելու մասին» ՀՀ կառավարության որոշման նախագիծ, առաջարկվում է այն միավորել 2023 թվականի մարտի 20-ին կայացած պետաիրավական նախարարական կոմիտեի նիստի ընթացքում քննարկված «Հայաստանի Հանրապետության կառավարության 2023 թվականի հունվարի 26-ի N 110-Ն որոշման մեջ փոփոխություն կատարելու մասին» ՀՀ կառավարության որոշման նախագծի հետ: | Ընդունվել է |
| 1. **Արդարադատության նախարարության**   **պետական-իրավական փորձաքննություն** | **11.04.2023թ.** |
| **N 01/27.1/17889-2023** |
| Նախագծի 1-ին կետի 2-րդ ենթակետում «Միջազգային» բառից առաջ անհրաժեշտ է լրացնել «25.» թիվը: | Ընդունվել է |